Indkaldelse af forslag 2023 — EAC/A10/2022

Erasmus+-programmet.

(2022/C 444/07)

1. Indledning og mål

Denne indkaldelse af forslag er baseret på Europa-Parlamentets og Rådets forordning (EU) 2021/817 af 20. maj 2021 om oprettelse af »Erasmus+«: EU-programmet for uddannelse, ungdom og idræt (1) (»Erasmus+-forordningen«) og om det årlige arbejdsprogram for Erasmus+ for 2023 (C(2022)6002). Programmet Erasmus+ dækker perioden 2021-2027. De generelle og specifikke mål for Erasmus+ er anført i Erasmus+-forordningens artikel 3.

2. Aktioner

Denne indkaldelse af forslag omfatter følgende aktioner under Erasmus+:

Nøgleaktion 1 (KA1) – Den enkeltes læringsmobilitet

— Den enkeltes mobilitet på uddannelses- og ungdomsområdet

— aktiviteter med henblik på unges samfundsdeltagelse

— DiscoverEU — handlingsplaner for inklusion

— Virtuel udveksling inden for videregående uddannelse og ungdom

— Personalets mobilitet på idrætsområdet

Nøgleaktion 2 (KA2) – Samarbejde mellem organisationer og institutioner

— Partnerskaber med henblik på samarbejde: — samarbejdspartnerskaber — mindre partnerskaber

— ekspertisepartnerskaber: — erhvervsekspertisecentre — Erasmus Mundus-aktion

— Innovationspartnerskaber: — innovationsalliancer — Fremadskuende projekter:

— Kapacitetsopbygning inden for videregående uddannelse, erhvervsuddannelse, ungdom og idræt.

— Europæiske idrætsarrangementer uden gevinst for øje

Nøgleaktion 3 (KA3) – Støtte til politikudvikling og samarbejde

— Europas ungdom sammen

Jean Monnet-aktioner:

— Jean Monnet inden for videregående uddannelse

— Jean Monnet inden for andre uddannelsesområder

3. Støtteberettigelse

Ethvert offentligt eller privat organ, der er aktivt på områderne uddannelse, ungdom og idræt, kan søge om støtte under Erasmus+. Desuden kan grupper af unge, der er aktive inden for ungdomsarbejde, men ikke nødvendigvis i forbindelse med en ungdomsorganisation, søge om støtte til læringsmobilitet blandt unge og ungdomsarbejdere, aktiviteter med henblik på unges samfundsdeltagelse og DiscoverEU-handlingsplaner for inklusion.

Følgende lande kan deltage fuldt ud i alle aktioner under Erasmus+-programmet (2):

— de 27 EU-medlemsstater og oversøiske lande og territorier

— tredjelande, der er associeret til programmet: — EFTA-/EØS-landene: Island, Liechtenstein og Norge — EU-kandidatlande: Republikken Tyrkiet, Republikken Nordmakedonien og Republikken Serbien (3).

Endvidere er visse aktioner under Erasmus+ åbne for organisationer fra tredjelande, der ikke er associeret til programmet.

Yderligere oplysninger om de nærmere regler for deltagelse findes i 2023-programvejledningen til Erasmus+-programmet.

4. Projektbudget og -varighed

Det samlede budget til denne indkaldelse af forslag anslås til 3 393,17 mio. EUR:

Uddannelse: EUR 2 980,70 mio. Ungdom: EUR 321,12 mio. Idræt: EUR 65,13 mio. Jean Monnet-aktioner: EUR 26,22 mio.

Det samlede budget til indkaldelsen af forslag samt dets fordeling er anført i det årlige arbejdsprogram 2023 for Erasmus+, som blev vedtaget den 25. august 2022, og kan ændres betinget af en ændring af de årlige arbejdsprogrammer for Erasmus+. Potentielle ansøgere opfordres til jævnligt at konsultere det årlige arbejdsprogram for Erasmus+ og ændringerne hertil, som offentliggøres på:

https://ec.europa.eu/programmes/erasmus-plus/resources/documents/annual-work-programmes_da

Støttebeløbene og projekternes varighed vil variere alt efter bl.a. projekttype, type støtteberettigede ansøgere og antal involverede partnere.

Tilskudsmodtagere kan opgive omkostninger for arbejde udført af frivillige i forbindelse med en foranstaltning på grundlag af enhedsomkostninger, som der er givet bemyndigelse til og fastlagt i Kommissionens afgørelse C(2019) 2646. Detaljerede instrukser om, hvordan omkostninger for frivillige kan være støtteberettigede, findes i programvejledningen til Erasmus+.

5. Frist for indsendelse af ansøgninger

Alle de nedenfor angivne frister for indsendelse af ansøgninger er angivet i belgisk tid.

Nøgleaktion 1 Den enkeltes mobilitet inden for videregående uddannelse 23. februar 2023 kl. 12:00 Den enkeltes mobilitet inden for erhvervsuddannelse, skoleuddannelse og voksenuddannelse 23. februar 2023 kl. 12:00 Personalets mobilitet på idrætsområdet 23. februar 2023 kl. 12:00 International mobilitet med deltagelse af tredjelande, der ikke er associeret til programmet 23. februar 2023 kl. 12:00 Erasmus-akkrediteringer inden for erhvervsuddannelse og voksenuddannelse 19. oktober 2023 kl. 12:00 Erasmus-akkrediteringer på ungdomsområdet 19. oktober 2023 kl. 12:00 Den enkeltes mobilitet på ungdomsområdet 23. februar 2023 kl. 12:00 Den enkeltes mobilitet på ungdomsområdet 4. oktober 2023 kl. 12:00 DiscoverEU — handlingsplaner for inklusion 4. oktober 2023 kl. 12:00 Virtuel udveksling inden for videregående uddannelse og ungdom 26. april 2023 kl. 17:00





Nøgleaktion 2 Samarbejdspartnerskaber inden for almen uddannelse, erhvervsuddannelse og ungdomsanliggender, undtagen partnerskaber, der indsendes af europæiske NGO’er 22. marts 2023 kl. 12:00 Samarbejdspartnerskaber inden for almen uddannelse, erhvervsuddannelse og ungdomsanliggender, der indsendes af europæiske NGO’er 22. marts 2023 kl. 17:00 Samarbejdspartnerskaber på idrætsområdet 22. marts 2023 kl. 17:00 Samarbejdspartnerskaber inden for ungdomsområdet, undtagen partnerskaber, der indsendes af europæiske NGO’er 4. oktober 2023 kl. 12:00 Mindre partnerskaber på skoleuddannelse, erhvervsuddannelse, voksenuddannelse og ungdom 22. marts 2023 kl. 12:00 Mindre partnerskaber på skoleuddannelse, erhvervsuddannelse, voksenuddannelse og ungdom 4. oktober 2023 kl. 12:00 Mindre partnerskaber på idrætsområdet 22. marts 2023 kl. 17:00 Erhvervsekspertisecentre 8. juni 2023 kl. 17:00 Erasmus Mundus-aktion 16. februar 2023 kl. 17:00 Innovationsalliancer 3. maj 2023 kl. 17:00 Fremadskuende projekter: 15. marts 2023 kl. 17:00 Kapacitetsopbygning inden for videregående uddannelse 16. februar 2023 kl. 17:00 Kapacitetsopbygning inden for videregående uddannelse 28. februar 2023 kl. 17:00 Kapacitetsopbygning på ungdomsområdet 8. marts 2023 kl. 17:00 Kapacitetsopbygning på ungdomsområdet 22. marts 2023 kl. 17:00 Europæiske idrætsarrangementer uden gevinst for øje 22. marts 2023 kl. 17:00





Nøgleaktion 3 Europas ungdom sammen 9. marts 2023 kl. 17:00





Jean Monnet-aktioner og Netværk 14. februar 2023 kl. 17:00

Detaljerede instrukser om, hvordan ansøgninger indgives, findes i programvejledningen til Erasmus+.

6. Yderligere oplysninger

De nærmere betingelser for denne indkaldelse af forslag, herunder prioriteringer, findes i 2023-programvejledningen til Erasmus+-programmet på følgende internetadresse:

https://erasmus-plus.ec.europa.eu/da/node/2700

Programvejledningen til Erasmus+-programmet er en integrerende del af denne indkaldelse af forslag, og de betingelser for deltagelse og støtte, den indeholder, er fuldt ud gældende for denne indkaldelse.

(1) EFT L 189 af 28.5.2021, s. 1.

(2) Jean Monnet-aktiviteterne er åbne for organisationer verden over.

(3) Med forbehold af undertegnelse af de bilaterale associeringsaftaler